На основу члана 60. став 2. Закона о ефикасном коришћењу енергије („Службени гласник РС”, број 25/13) и члана 42. став 1. Закона о Влади („Службени гласник РС”, бр. 55/05, 71/05 – исправка, 101/07, 65/08, 16/11, 68/12 – УС, 72/12, 7/14 – УС, 44/14 и 30/18 – др. закон),

Влада доноси

УРЕДБУ

О ИЗМЕНАМА И ДОПУНИ УРЕДБЕ О УТВРЂИВАЊУ ПРОГРАМА ФИНАНСИРАЊА АКТИВНОСТИ И МЕРА УНАПРЕЂЕЊА ЕФИКАСНОГ КОРИШЋЕЊА ЕНЕРГИЈЕ У 2021. ГОДИНИ

Члан 1.

У Уредби о утврђивању Програма финансирања активности и мера унапређења ефикасног коришћења енергије у 2021. години („Службени гласник РС”, број 9/21), у Програму финансирања активности и мера унапређења ефикасног коришћења енергије у 2021. години, назив поглавља: „IV. ФИНАНСИРАЊЕ МЕРА УНАПРЕЂЕЊА ЕНЕРГЕТСКЕ ЕФИКАСНОСТИ СРЕДСТВИМА БУЏЕТСКОГ ФОНДА” мења се и гласи: „IV. ФИНАНСИРАЊЕ МЕРА УНАПРЕЂЕЊА ЕНЕРГЕТСКЕ ЕФИКАСНОСТИ”.

Члан 2.

У поглављу IV. став 1. тачка 6) речи: „средствима Буџетског фонда”, замењују се речима: „средствима подстицаја за унапређење енергетске ефикасности”.

Члан 3.

У поглављу V. став 1. речи: „средства Буџетског фонда”, замењују се речима: „средства подстицаја за унапређење енергетске ефикасности”.

После става 3. додаје се нови став 4. који гласи:

„У току 2021. године биће расписан јавни позив за ЈЛС за финансирање пројеката енергетске санације стамбених зграда, породичних кућа и станова.”

Досадашњи став 4. постаје став 5.

Члан 5.

Ова уредба ступа на снагу наредног дана од дана објављивања у „Службеном гласнику Републике Србије”.

05 Број :110-2366/2021-1

У Београду, 1. априла 2021. године

ВЛАДА

ПРЕДСЕДНИК

Ана Брнабић,с.р.